Cloudflare

Cloudflare on võrgu- ja turvateenuste platvorm, mille lõi 2009. aastal rajatud Ameerika firma Cloudflare, Inc. Teenus pakub lahendusi paljudele veebihaldusega kaasnevatele probleemidele, pakkudes abi turvalisuse tagamisel, veebiteenuste jõudluse optimeerimisel, võrgu liikluse haldamisel ja muude probleemide lahendamisel. Cloudflare tegutseb oma globaalses võrgus, millel on sadu andmekeskusi üle maailma. Cloudflare pakub teenuseid tellimuspõhisel mudelil nii väikekasutajatele kui ka suurtele ettevõtetele.

 Ajalugu 

Cloudflare'i ajalugu algab 2004. aastal, mil Matthew Prince ja Lee Holloway lõid projekti nimega meepott (inglise keeles honeypot), mis võimaldas veebilehtedel jälgida, kuidas rämpsposti saatjad e-posti aadresse kogusid. Lähiaastate jooksul projekt kasvas ning sellega liitusid veebilehed rohkem kui 185 riigist. Kuigi projekti kasutajad olid rahul süsteemi võimekusega jälgida pahatahtlikku tegevust, soovisid nad, et süsteem suudaks seda ka peatada.Our Story. Cloudflare. Vaadatud 28. detsember 2025.

Matthew Prince, Lee Holloway ja Michelle Zatlyn alustasid 2009. aasta juulis Cloudflare'i meeskonna loomisega, kus nad võtsid tööle ala eksperte kõrge mainega ettevõtetest, nagu Google, Yahoo, PayPal.

Kuigi kliendid olid rahul teenuse poolt pakutud turvalisusega, tekkis probleeme viivitustega, mis kaasnesid teenuse lahendusi kasutades. Cloudflare'i meeskond lahendas selle probleemi 2010. aasta juunis, kui nad avaldasid privaatse beetaversiooni, kus lisaks viivituste kaotamisele hakkasid veebilehed keskmiselt 30% kiiremini laadima. See versioon muutis Cloudflare’i lisaks turvalahendusele ka jõudluslahenduseks.

 Katkestused 

	Cloudflare’i teenus on selle kasutaja veebirakendustele sügavalt sisseintegreeritud, nii et selle katkestuste või turvaprobleemide korral on kõik selle kasutajad haavatavad või neid pole võimalik kasutada. Teenusel on ajaloos olnud mõned suuremad katkestused, mida tasub välja tuua.

 	2025. aasta detsembri katkestus 

	2025. aasta detsembris ähvardas teenust turvaauk, mille tõttu peatati mõned funktsioonid ning see omakorda alustas ahelreaktsiooni paljudele veebiteenuste katkemisele. Mõned populaarsemad teenused, mis ei töötanud korrektselt, olid Zoom, LinkedIn, Spotify, YouTube. Kuigi arvati, et tegu oli küberrünnakuga, vastas Cloudflare’i meeskond, et tegu oli kõigest potentsiaalsete turvaaukude parandamisega ja rünnakut ei toimunud. Turvaaugu parandamine võttis tund aega ja teenused taastati lühikese aja jooksul pärast vea parandamist.Malone, Katie (5. detsember 2025). "What is Cloudflare? Why issues with this one service keep taking down the web". Technical.ly. Vaadatud 29. detsember 2025.

 	2025. aasta novembri katkestus 

	2025. aasta 18. novembril kell 13:20 Eesti aja järgi katkes Cloudflare'i teenus kuueks tunniks. Katkestuse põhjus ei olnud mitte küberrünnak, vaid andmebaasi õiguste muutmine, mis tekitas tõrkeid kogu teenusel. Andmebaasi õiguste muudatuste eesmärk oli päringute turvalisuse parandamine, kuid see muutis ka päringutel tagastatud metaandmeid, mis olid vajalikud Cloudflare’i Bot Managementi funktsioonifaili genereerimiseks. Selleks, et süsteem failist aru saaks pidi fail sisaldama 60 tunnust, kuid peale muudatust sisaldas see üle 200 tunnuse. Kuna koodis oli olemas piirang 200 tunnusele, jooksis kood veasse ja kasutajad said teenust kasutades HTTP 500 veateate.lightningdev123. "How the Cloudflare Outage of November 18, 2025 Exposed the Fragility of the Modern Interne". DEV Community. Vaadatud 29. detsember 2025.

 	Kasutus 

	2025. aasta andmete põhjal kasutab 20,9 % kogu veebikasutajatest Cloudflare veebiteenust ja see protsent ainult kasvab.Usage statistics and market share of Cloudflare. W3Techs. Vaadatud 30. detsember 2025. Teenus on populaarne, sest see pakub lahendusi nii turvalisusele kui ka teenuse kiirendamisele ilma, et klient peaks erinevaid teenuseid ühildama.

	Mõned populaarsemad teenused, mis Cloudflare kasutavad, on:

 Shopify (e-kaubandusplatvorm)Shopify (case study). Cloudflare. Vaadatud 29. detsember 2025.
 Discord (suhtlusplatvorm)Discord (case study). Cloudflare. Vaadatud 29. detsember 2025.
 Zendesk (klienditoe/tugi-tarkvara)Zendesk (case study). Cloudflare. Vaadatud 29. detsember 2025.
 Just Eat Takeaway (toidu kojuvedu / tellimisplatvorm)Just Eat Takeaway (case study). Cloudflare. Vaadatud 29. detsember 2025.
 Ocado Group (jaekaubandus / logistika ja tehnoloogia)Ocado Group (case study). Cloudflare. Vaadatud 29. detsember 2025.
 VistaPrint (trüki- ja turundustooted)VistaPrint (case study). Cloudflare. Vaadatud 29. detsember 2025.
 Fossil Group (jaemüük / tarbekaubad)Fossil (case study). Cloudflare. Vaadatud 29. detsember 2025.
 AllSaints (jaemüük / e-kaubandus)AllSaints (case study). Cloudflare. Vaadatud 29. detsember 2025.
 Elementor (veebiehituse platvorm / WordPressi ökosüsteem)Elementor (case study). Cloudflare. Vaadatud 29. detsember 2025.
 VSCO (meedia / loovplatvorm)VSCO (case study). Cloudflare. Vaadatud 29. detsember 2025.
 ZIPAIR (lennufirma; Jaapan Airlines’i tütarfirma)ZIPAIR (case study). Cloudflare. Vaadatud 29. detsember 2025.
 Werner Enterprises (transport / logistika)Werner Enterprises (case study). Cloudflare. Vaadatud 29. detsember 2025.
 Intility (IT-teenused)Intility (case study). Cloudflare. Vaadatud 29. detsember 2025.

 Finants 

	Cloudflare’i tulu oli 2024. aastal 1669,6 miljonit dollarit, mis on eelneva aasta 2023. aastaga võrreldes (1296,7 miljonit dollarit) 28,8 % kasv. Samal perioodil vähenes kahjum 2023. aasta 183,9 miljoni dollari pealt 2024. aasta 78,8 miljoni dollari peale, mis on 68 % langus. Kuigi tegu on olnud märkimisväärse tulu kasvuga ja kahjumi langusega märgib ettevõte siiski, et eelnevate aastate finantsandmed ei ole head võrdlused ning tulu kasv tõenäoliselt aeglustub ja kulud võivad hakata kasvama.Cloudflare, Inc securities and exchange commission. U.S. Securities and Exchange Commission (SEC) – EDGAR. Vaadatud 30. detsember 2025.

	Piirkondlikult on vastavalt 2024. aasta andmetele Cloudflare’i kõige suurem klienditulu poolest USA, mis moodustab 51 % firma kogutulust, millele järgneb Euroopa, Lähis-Ida ja Aafrika 28 % firma tulust, Vaikse ookeani ala pakub 13 % tulust  ja ülejäänud piirkonnad annavad kokku 8% tulust. Kui seda osakaalu võrrelda 2022. aasta andmetega, on USA osakaal langenud 53 %-lt 51 % peale, Euroopa, Lähis-Ida ja Aafrika osakaal tõusnud 26 %-lt 28 %-le, Vaikse ookeani ala langenud 14 %-lt 13 %-le ja ülejäänud alad tõusnud 7 %-lt 8 %-le.

 Teenused 

 Tehisintellekt 
Cloudflare Workers AI on pilvepõhine tehisintellektiteenus, mis laseb kasutajatel kasutada tehisintellekti mudeleid ilma serverita. Teenus töötab Cloudflare'i globaalses võrgus ja toetab paljusi avatud lähtekoodiga mudeleid. Teenus on ligipääsetav API kaudu, mis laseb tehisintellekti kasutada oma rakendustes.Cloudflare Workers. Cloudflare. Vaadatud 8. jaanuar 2026.

 Töökeskkonna turvalisus 

 Nullusalduse võrgujuurdepääs 

	Cloudflare Access on ZTNA-teenus, mis pakub turvalist ligipääsu kasutajate ja ressursside vahel eri seadmetel ja eri asukohtades. Selleks kontrollib teenus ligipääsu päringute korral detailset konteksti, kasutades pilvepõhist lähenemist.Cloudflare Access. Cloudflare. Vaadatud 30. detsember 2025.

 	Turvaline veebivärav 

	Cloudflare Gateway on SWG-teenus, mis kaitseb kasutajaid ja andmeid, rakendades identiteedipõhiseid poliitikaid ja aitab juhtida ja jälgida veebiliiklust DNS, HTTP, võrgu ja brauseri isolatsiooni reeglitega. See peatab ka interneti ohte, nagu andmepüük ja lunavararünnakud.Cloudflare Gateway. Cloudflare. Vaadatud 30. detsember 2025.

 	E-posti turvalisus 

	Cloudflare Email Security on teenus, mis pakub kaitset andmepüügi ja muude pahatahtlike e-posti rünnakute eest, mis suudavad rohkem tuntud SEG-kaitsete eest peituda.Cloudflare Email Security. Cloudflare. Vaadatud 30. detsember 2025.

 	Pilvjuurdepääsu turvavahendus (CASB) 

	Cloudflare CASB on teenus, mis aitab hallata ja turvata ettevõtte SaaS-rakendusi 
nagu pilveteenuseid. See annab rohkem nähtavust ja kontrolli SaaS-rakenduste üle, kasutades API-integratsioone, et pidevalt kontrollida rakendusi ja rakendab kontekstipõhiseid nullusalduse poliitikaid ligipääsu kontrollimiseks.Cloudflare CASB. Cloudflare. Vaadatud 30. detsember 2025.

 	Rakendusturve 

 	L7 DDos kaitse 

	Cloudflare DDoS protection on teenus, mis kaitseb veebirakendusi, TCP/UDP-rakendusi ja andmekeskusi OSI mudeli kihtidel 3, 4, 7 pahatahtlike DDos-rünnakute eest, kasutades selleks oma massiivset võrgu mahtu (449 Tbps).DDoS Protection. Cloudflare. Vaadatud 30. detsember 2025.

 Veebirakenduse tulemüür (WAF) 

	Cloudflare WAF on pilvepõhine tulemüüri teenus, mis kaitseb veebirakendusi igasuguste rünnakute eest, kaasa arvatud äsja tekkinud rünnakute eest. See saavutab seda tänu oma globaalsele võrgule ja masinõppele. See annab ka võimaluse kohandada WAF-i reeglistiku vastavalt ettevõtte spetsiifilisele turvapoliitikale.Web Application Firewall (WAF). Cloudflare. Vaadatud 30. detsember 2025.

 	API turve 

	Cloudflare API Shield on teenus, mis pakub kaitset API rünnakute eest ja aitab leida API lõpp-punkte. See aitab ka päringuid valideerida ja vähendada API hostimiskulusi.API Shield. Cloudflare. Vaadatud 30. detsember 2025.

 	Botihaldus 

Cloudflare Bot Management on teenus, mis aitab teenustel pahatahtliku botitegevust peatada, nagu DDoS-i rünnakuid ja ressursikasutuse kuritarvitamine, kasutades käitumisanalüüsi ja masinõpet, hoidudes CAPTCHA kasutamisest.Bot Management. Cloudflare. Vaadatud 30. detsember 2025.

 	Rakendusejõudlus 

 	Sisu edastusvõrk (CDN) 

	Cloudflare CDN on veebisisu edastusvõrk, mis muudab veebilehtede töö kiiremaks ja kindlamaks, mis saavutatakse tänu sellele, et neil on servereid üle kogu maailma. See vähendab ettevõttele kulusid, vähendades selle algserveri päringute arvu ja andmemahu kasutamist.Content Delivery Network (CDN). Cloudflare. Vaadatud 30. detsember 2025.

 	Domeeninimesüsteem (DNS) 

	Cloudflare DNS on DNS-teenus, mis suunab kasutajad domeeni serverile kiirelt ja turvaliselt, kasutades oma teisi teenuseid, et tagada turvalisust rünnakute eest.DNS. Cloudflare. Vaadatud 30. detsember 2025.

 	Tark marsruutimine 

	Argo Smart Routing on jõudlusteenus, mis aitab veebiliiklusel valida kõige kiiremat marsruuti, et kiirendada rakenduse laadimisaegu.Argo Smart Routing. Cloudflare. Vaadatud 30. detsember 2025.

 	Koormuse tasakaalustamine 

	Cloudflare Load Balancing on koormuse tasakaalustamise veebiteenus, mis jagab päringud serverite vahel vastavalt nõudlusele ära, et ükski server ei saaks ülekoormatud. Serveri rikke korral suunatakse päringud töötavasse serverisse ümber. See tagab kõikide serverite töövõimekuse ja jõudluse. Seda teenust saab hallata Cloudflare juhtpaneelis või REST API kaudu.Load Balancing. Cloudflare. Vaadatud 30. detsember 2025.

 	Võrgundus ja SASE 

 	L3/L4 DDos kaitse 

	Magic Transit on võrgukaitseteenus, mis pakub OSI mudeli kihtide 3 ja 4 kaitset DDoS-rünnakute vastu. See filtreerib sissetulevad paketid ja suunab legitiimse liikluse kliendi võrku ja tegeleb pahatahtliku liiklusega oma infrastruktuuris.Magic Transit. Cloudflare. Vaadatud 30. detsember 2025.

 	Magic WAN 

	Magic WAN on pilvepõhine WAN/NaaS-teenus, mis saavutab mis tahes ühenduvuse (inglise keeles any-to-any) ühenduvuse eri asukohtade vahel, suunates liikluse Cloudflare’i võrku ja sealt edasi teistesse kohtadesse. Ühenduseks on tarvis Magic WAN Connector, mis võib olla nii füüsiline kui ka virtuaalne seade.Magic WAN. Cloudflare. Vaadatud 30. detsember 2025.

 	Tulemüür teenusena 

	Cloudflare Magic Firewall on pilvepõhine tulemüüriteenus, mis asendab keerulisemaid tulemüüri lahendusi ettevõtetele ja laseb jälgida OSI kihtide 3 ja 4 liiklust iga hetk.Magic Firewall. Cloudflare. Vaadatud 30. detsember 2025.

 	Võrkude omavaheline ühendamine 

	Cloudflare Network Interconnect on teenus, mis võimaldab ettevõttel ühendada oma võrgud Cloudflare’i globaalse võrguga. Seda saab teha kas otse 330 erinevas linnas või kaudselt 13000 erinevas asukohas läbi partnerite. Teenuse eesmärk on kasutada Cloudflare’i teenust mitte üle avaliku interneti, vaid läbi privaatsete, kindlate ühenduste, tõstes turvalisust.Network Interconnect. Cloudflare. Vaadatud 30. detsember 2025.



 Viited 

Kategooria:Ameerika Ühendriikide ettevõtted
Kategooria:Internet